送和斜川詩二首  其二
作者：王銍
朝代：宋

paragraphs: 採藥遊名山，恐是韓伯休。
款段下澤車，久師馬少游。
兩公學真隠，異世今同流。
遇害能鳴雁，多猜不下鷗。
何如脫羈馽，尋壑與經丘。
人生亦誤計，獨醒無匹儔。
天地本虛靜，萬物自應酬。
陰陽驅意氣，定能相勝否。
况復漆室女，浪爲魯國憂。
真妄兩非是，湛然一無求。